**Ang Oak Ridges Moraine**

Ang Oak Ridges Moraine ay isang mataas na bahagi ng lupain na kalinya ng Lawa ng Ontario mga 60 kilometro sa hilaga nito. Ito ay umaabot ng 160 kilometro mula sa Niagara Escarpment sa kanluran at Ilog ng Trent sa Silangan.

Isa sa mga mahalagang katangian ng Moraine ay ang tubig, na mula sa ulan na napunta sa matabang lupa ng Moraine. Ang Moraine ay binubuo ng katubigan na naghahati sa Lawa ng Ontario at Lawa ng Simcoe at pinanggagalingan ng mahigit tatlumpung ilog.

Ang Moraine ay nabuo dulot ng paggalaw ng makapal na yelo ng Hilagang Amerika sa nakaraang milyong taon. Sa paggalaw ng mga glaciers (yelo), may mga naalis na materyales at nadeposito sa ibang lupain na nakabuo ng bagong hugis ng lupa o lupain. Ang Oak Ridges Moraine ay isa sa mga ito.

Noong ang yelo ay huling natunaw, isang bitak ang nabuo sa lugar na tinatawag ngayong Moraine, kung saan ang bitak ay lumaki upang bumuo ng bukana at ang natunaw na tubig at iba pang materyales katulad ng buhangin at graba na dating naipon sa glaciers(yelo) ay napalagak.

Ang kumplikadong kasaysayan ng lupain, na nagdulot ng pagkakabuo ng Oak Ridges Moraine, ang dahilan ng hugis ng lupain sa ngayon. Ito ay may lapad na 1 hanggang 15 kilometro at mayroong magalaw na topograpiya na binubuo ng graba, buhangin at putik. Ang isa sa pinakamahalagang katangian ng Moraine ay ang kanyang tubig, na galing sa tubig ulan na sinala ng matabang lupa ng Moraine. Ang Moraine ang bumubuo sa bahagi ng tubig na naghahati sa Lawa ng Ontario at lawa ng Simcoe at pinanggagalingan ng tubig ng mahigit tatlumpung ilog. Ang naipong tubig sa ilalim ng Moraine ay nakakatulong sa lokal at regional na agos ng tubig.

Ang malawak na geyolohiya ng Moraine ay nakatulong din sa dami ng halaman at puno na matatagpuan dito. Kabilang ditto ang isandaang kakaibang uri sa buong rehiyon at limang kakaibang uri sa buong lalawigan at ilang mga nanganganib nang mawala.